Bud Spencer

**Bud Spencer** (i lindur **Carlo Pedersoli**; 31 tetor 1929 – 27 qershor 2016) ishte aktor, notar profesional dhe lojtar vaterpolo italian. Ai ishte i njohur për rolet e tij në filmat aksion komedi dhe perëndimor spageti me partnerin dhe mikun e tij prej shumë kohësh në filma, Terence Hill.

Në rininë e tij, Bud Spencer ishte një atlet dhe notar i suksesshëm për *Gruppo Sportivo Fiamme Oro* dhe për *Società Sportiva Lazio Nuoto*. Ai përfaqësoi Italinë dy herë në Lojërat Olimpike Verore. Ai mori një diplomë në drejtësi dhe regjistroi disa patenta. Spencer u bë gjithashtu një pilot i çertifikuar i linjës ajrore komerciale dhe helikopteri, dhe mbështeti dhe financoi shumë organizata bamirësie për fëmijë, përfshirë Fondin e Bursave Spencer.

## Jeta e hershme
Carlo Pedersoli ka lindur më 31 tetor 1929 në Borgo Santa Lucia, një *rione* historike në Napoli. Ai luajti disa sporte dhe tregoi talent për not, duke fituar çmime. Në vitin 1940, për shkak të punës së të atit, ai u transferua në Romë, ku ndoqi shkollën e mesme dhe u bashkua me një klub noti. Ai e mbaroi shkollën para ditëlindjes së tij të shtatëmbëdhjetë me notat më të larta dhe u regjistrua në Universitetin e Romës La Sapienza, ku studioi kiminë. Në vitin 1947, familja u zhvendos në Amerikën e Jugut dhe Pedersoli i ndërpreu studimet. Nga viti 1947 deri në vitin 1949, ai punoi në konsullatën italiane në Recife, Brazil, ku mësoi të fliste rrjedhshëm portugalisht.

## Karriera në not dhe në vaterpolo
parapamje|Spencer më 1950
Pedersoli u kthye në Itali në vitin 1949 dhe luajti vaterpolo në Romë për Società Sportiva Lazio Nuoto dhe fitoi kampionatin italian të notit në ekipet e stilit të lirë dhe stafetës së përzier. Si notar profesionist në rininë e tij, Spencer ishte italiani i parë që notoi 100 metra stil i lirë në më pak se një minutë kur, më 19 shtator 1950, ai e përshkoi distancën në 59.5 sekonda në Salsomaggiore. Në vitin 1949, ai bëri debutimin e tij ndërkombëtar dhe një vit më vonë, ai u thirr për kampionatin evropian në Vjenë, ku notoi në dy finale, duke përfunduar i pesti në 100 metra dhe i katërti në stafetën 4×200 metra.

Në Lojërat Mesdhetare 1951 në Aleksandri, Egjipt, ai fitoi një medalje argjendi në të njëjtën garë 100 m stil i lirë. Pedersoli mori pjesë në Lojërat Olimpike Verore 1952 në Helsinki, Finlandë, duke arritur në gjysmëfinale në 100 m stil i lirë (58.8 s kualifikime, 58.9 s gjysmëfinale). Katër vjet më vonë, në Melburn, ai gjithashtu hyri në gjysmëfinale në të njëjtën kategori (58.5 s kualifikime, 59.0 s gjysmëfinale).

Si lojtar i vaterpolos, ai fitoi Kampionatin Italian në vitin 1954 me S.S. Lazio dhe medaljen e artë në Lojërat Mesdhetare 1955 në Barcelonë me ekipin kombëtar italian. Karriera e tij si notar përfundoi papritur në vitin 1957.

Më 17 janar 2005, ai u vlerësua me ''Caimano d'oro* (Caiman i Artë) nga Federata Italiane e Notit. Më 24 janar 2007, ai mori diplomat e trajnerit të notit dhe vaterpolos nga presidenti i Federatës Italiane të Notit, Paolo Barelli.

## Karriera e aktrimit
Roli i parë në film i Pedersoli ishte në *Quel fantasma di mio marito*, një komedi italiane e shkurtër e publikuar në vitin 1950. Në vitin 1951, ai luajti një anëtar të Gardës Pretoriane në *Quo Vadis*, një film epik i xhiruar në Itali, i prodhuar nga MGM dhe drejtuar nga Mervyn LeRoy. Ai nënshkroi një kontratë me RCA Records për të shkruar tekste këngësh për këngëtarë si Ornella Vanoni dhe Nico Fidenco dhe kolona zanore. Në vitet në vijim, lindi djali i tij Giuseppe (1961), i ndjekur nga Cristiana (1962), kontrata e tij me RCA skadoi dhe vjehrri i tij vdiq (1964). Pedersoli u bë producent dokumentarësh për kompaninë kombëtare publike të transmetimit RAI.

### Patneriteti me Terence Hill
[parapamje|Spencer (majtas) dhe [Terence Hill në *Lo chiamavano Trinità* nga Enzo Barboni (1970)]]
Në vitin 1967, regjisori i filmit Giuseppe Colizzi i ofroi atij një rol në filmin *Dio perdona… io no!*. Në xhirim, Pedersoli takoi Mario Girotti (Terence Hill). (Edhe pse Pedersoli u shfaq në të njëjtin film si Girotti në *Annibale* në vitin 1959, ata nuk u takuan gjatë xhirimeve). Regjisori i filmit u kërkoi dy aktorëve të ndryshonin emrat e tyre, duke i konsideruar ata shumë italisht për një film perëndimor: Pedersoli zgjodhi Bud Spencer, me Bud të frymëzuar nga birra Budweiser dhe Spencer nga aktori Spencer Tracy. Ata vazhduan të bëheshin një dyshe filmi.

Ndërsa personazhet e Hill ishin të shkathët dhe të rinj, Spencer gjithmonë luante "burrin flegmatik, dhe të ashpër me një të qeshur fëmijërore naive dhe një zemër të artë". Në përgjithësi, Hill dhe Spencer punuan së bashku në 18 filma, duke përfshirë filmat Perëndimor spageti *Lo chiamavano Trinità* (1970) dhe vazhdimin e tij, *...continuavano a chiamarlo Trinità* (1971). Bashkëpunimi i tyre i fundit, *Botte di Natale* (1994), ishte gjithashtu në këtë zhanër.

Shumë prej tyre kanë tituj alternativë, varësisht nga vendi dhe shpërndarësi. Disa kanë versione më të gjata italiane që u redaktuan për publikimin e tyre jashtë vendit. Këta filma fituan popullaritet për të dy aktorët, veçanërisht në pjesën më të madhe të Evropës dhe pjesë të Azisë dhe Amerikës së Jugut. Për shkak të popullaritetit të madh të dyshes, shumë producentë donin të shfrytëzonin ngjashmërinë e tyre me dyshe vizualisht të ngjashme. Më të shquarit ishin Paul L. Smith (emri i adoptuar Adam Eden në vitet e mëvonshme, ndonjëherë i njihet Anam Eden) dhe Michael Coby (emri i vërtetë Antonio Cantafora) me të paktën 6 filma në stilin e *Bud & Terence* nga viti 1973 deri në vitin 1977, dhe István Bujtor me 6 filma në stilin e *Piedone* nga viti 1981 deri në vitin 2008.

Në versionet italiane të filmave të tij, Spencer zakonisht dublohej nga aktori Glauco Onorato për shkak të theksit të tij të trashë napolitan, megjithëse zëri i tij u bë nga Sergio Fiorentini në *Botte di Natale*, *Al limite* (1997) dhe serinë *Extralarge* (1991–93).

## Jeta personale
Spencer u martua me Maria Amato në vitin 1960, me të cilën pati tre fëmijë. Pasi u shfaq në *Più forte, ragazzi!'', Spencer u bë pilot aeroplanësh reaktivë dhe helikopterësh. Ai themeloi Mistral Air në vitin 1984, një kompani postare ajrore që transporton edhe pelegrinë, por më vonë ia shiti Poste Italiane. Nipi i Spencerit, Carlo Pedersoli Jr., është një luftëtar i arteve marciale të përziera, aktualisht i nënshkruar në Ultimate Fighting Championship.

### Vdekja
Spencer vdiq prej pneumonia më 27 qershor 2016 në Romë në moshën 86 vjeçare dhe la pas vete gruan, tre fëmijë, pesë nipër dhe gjashtë stërnipër e stërmbesa.

## Filmografia
### Film
### Televizion
## Referime
## Lidhje të jashtme
* Faqja zyrtare
* 
* Carlo Pedersoli në Olympedia
* Carlo Pedersoli në Olympics.com
* Carlo Pedersoli në FINA